Конкурс за знїманє промотивного видеа зоз цильом промоциї

важносци попису жительства 2022. року.

Роботне цело за младих Националного совиту Руснацох розписує Конкурс за знїманє промотивного видеа зоз цильом промоциї важносци попису жительства 2022. року.

Тот Конкурс представя поволанку Роботного цела за младих шицким младим у рускей заєднїци (од 15 по 35 роки) же би направели кратки видео знїмки у тирваню од максимално 1 минути, дзе на креативни и цикави способ потолкую чом важне вияшнїц ше як Руснак або Рускиня на тогорочним попису жительства. Видео знїмки ше можу направиц з мобилним телефоном, фотоапаратом або видео камеру. Треба водзиц рахунка же би окрем своїх идейох и креативносци, млади водзели рахунка и о квалитету самого знїмка, як и о змистох през котри жадаю виражиц свойо думаня и становиска. Важне же би ше на знїмку ясно видзело и чуло цо ше жада указац або повесц.

Вашо видео знїмки можеце посилац на нашу имейл адресу: rcmladez@gmail.com

За три найлєпши видео знїмки Роботне цело за младих обезпечи финансийни награди:

1. Место 14.000 РСД

2. Место   7.000 РСД

3. Место   3.000 РСД

Видео знїмки котри буду вибрани за перше, друге и треце место буду уступени з боку авторох Роботному целу за младих на хаснованє на своїх профилох на дружтвених мрежох, як и у наших медийох (Радио-телевизия Войводини).

Конкурс отворени од 12.09. по 26.09.

Щешлїво!